CELEX: 62017TN0761
Language: da
Date: 2017-11-17 00:00:00
Title: Sag T-761/17: Sag anlagt den 17. november 2017 — UR mod Kommissionen

29.1.2018   
            
            
               DA
            
            
               Den Europæiske Unions Tidende
            
            
               C 32/39
            
         Sag anlagt den 17. november 2017 — UR mod Kommissionen
   (Sag T-761/17)
   (2018/C 032/53)
   Processprog: fransk
   
      Parter
   
   
      Sagsøger: UR (ved advokaterne S. Orlandi og T. Martin)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen fra udvælgelseskomitéen for udvælgelsesprøve af 11. august 2017, truffet efter en fornyet gennemgang, om ikke at optage sagsøgeren på reservelisten efter udvælgelsesprøve EPSO/AD/322/16, annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om, at udvælgelseskomitéen for udvælgelsesprøven anlagde et åbenbart urigtigt skøn med at antage, at sagsøgerens eksamensbevis ikke opfyldte en af adgangsbetingelserne til udvælgelsesprøven.
            
         
               2.
            
            
               Andet anbringende, fremført subsidiært, om en ulovlighedsindsigelse vedrørende meddelelsen om udvælgelsesprøve, baseret på tjenestemandsvedtægtens artikel 27, første afsnit. Den omtvistede adgangsbetingelse er navnlig ikke knyttet til kravene vedrørende de ledige stillinger, således som beskrevet i meddelelsen om udvælgelsesprøven, og er følgelig i strid med tjenestens interesse.
            
         
               3.
            
            
               Tredje anbringende, fremført mere subsidiært, om manglende begrundelse af den anfægtede afgørelse, for så vidt som de kriterier, der er opstillet af udvælgelseskomitéen med henblik på bedømmelsen af den relevante karakter af sagsøgerens eksamensbevis henset til den omtvistede adgangsbetingelse ikke blev anført, hvilket forhindrer sagsøgeren i på hensigtsmæssig vis at sikre sit forsvar.